Author: eva.kaczova

PRÁVA ZO ZAHRANIČNEJ PRACOVNEJ CESTY

1. Účastníci pracovnej cesty:

Titul, meno, priezvisko: 	Mgr. Eva Kaczová
Pracovisko:	Ministerstvo školstva SR, Sekcia vysokých škôl, Stredisko na uznávanie dokladov o vzdelaní, Stromová 1, 813 30 Bratislava
Pracovné zaradenie:	hlavný štátny radca
Znalosť jazykov:	Aj, Mj

Titul, meno, priezvisko: 	
Pracovisko:	
Pracovné zaradenie:	
Znalosť jazykov:	
	
2. Zahraničná pracovná cesta:

Štát:	Belgicko
Mesto:	Brusel
Vykonaná dňa:	17.-20.4. 2011
Prijímajúca organizácia:	Európska komisia 
Účel cesty:	Zasadnutie Pracovnej skupiny pre revíziu smernice v častiach upravujúce povolania farmaceut, veterinár a architekt
Spôsob financovania:	MŠVVŠ SR

3. Rámcový program pobytu:
17.4.2011– prílet do Bruselu
18. - 19. 4. 2011– účasť na rokovaní
20. 4. 2011 – prílet do Viedne

4.	Stručný priebeh rokovania:

18.4.2011 – Pracovné rokovania k povolaniam farmaceut a veterinár
Všeobecný úvod a zhrnutie problematiky bol uskutočnený a predstavený p. pánom Jürgenom Tiedjem, predsedom Pracovnej skupiny, Výboru pre uznávania a tiež Skupiny koordinátorov. V rámci úvodu boli experti pre farmaceutov a veterinárnych lekárov informovaní o dôvode, prečo sa uskutočňuje takéto stretnutie. Komisia začala s veľkým prehodnotením smernice o uznávaní odborných kvalifikácií na začiatku roka 2010. Oslovili kompetentné orgány pre smernicu a v tejto súvislosti komunikovali s kompetentnými orgánmi pre povolanie farmaceuta a veterinárneho lekára. Hodnotenie je základom pre zachovanie automatického uznávania odborných kvalifikácií a pre jeho aktualizáciu. 

Harmonogram práce s výsledkami záverov pracovných skupín bol zmenený z pôvodne avizovaného. Zverejnilo sa oznámenie o schválení Zákona o jednotnom trhu, 13. apríl (12 priorít sú vytýčené, ako naštartovať opätovne jednotný trh). Z uvedeného dôvodu bude musieť byť konzultácia k Zelenej knihe (ktorá má pojednávať revíziu smernice) spustená už počas leta, pokračovať bude cca. do 20. septembra. Následne, na základe zelenej knihy bude vytvorený prvý legislatívny návrh novely smernice, k čomu budú slúžiť, ako podklady závery z pracovných rokovaní.

Predložený dokument sumarizoval závery hodnotenia a proces konzultácie za posledné mesiace. Hlavné závery sú v nasledovných oblastiach:
1.	Dĺžka vzdelávania – väčšina členských štátov súhlasí s doterajším nastaveným systémom. Iba 6 členských štátov sa dožadovalo vyjasnenia podrobností ohľadne vzdelávania. Napr. doplnenie počtu hodín, alebo doplnenia ECTS kreditov za vzdelávanie farmaceutov a veterinárov
2.	Dohoda ohľadne odbornej praxe – 6 mesačná odborná prax by mala byť na konci vzdelávania farmaceutov;
3.	Príloha č. V. vymenúva povinné predmety, ktoré majú byť súčasťou vzdelávania odborníkov pre sektorové povolania. Niektoré návrhy sa objavili často, ako napr. farmakologická starostlivosť, klinická farmakológia, biochémia, farmakologická bezpečnosť, gerontológia, anatomická farmakológia a i., preto je nutné zvážiť možnosť doplnenia niektoré predmety do povinného obsahu vzdelávania.
4.	Minimálne požiadavky na vzdelávanie – prepojenie bolonského procesu a minimálnych požiadaviek na vzdelávanie. Názory členských štátov sú veľmi rôznorodé pokiaľ ide o obsah vzdelávania. 
5.	Spôsob ohlasovania diplomov, členské štáty naznačili, že súčasný systém im vyhovuje, len 2 členské štáty nesúhlasia so súčasným systém a žiadajú o revíziu aj v tejto oblasti.

K tomu, aby pracovné rokovanie prebiehalo čo najefektívnejšie, EK pripravila dotazník, otázky ktorého boli na stretnutí diskutované.

VÝCHODISKOVÁ SITUÁCIA: Komisia žiadala o informáciu ohľadne východiskovej situácie v členských štátoch v oblasti vzdelávania farmaceutov a veterinárov, zabezpečenia kvality vzdelávania, o úlohe Akreditačných komisií v jednotlivých štátoch (resp. otázka zainteresovania Akreditačných komisií do procesu hodnotenia vzdelávania farmaceutov); proces notifikácie nových diplomov;
Diskusia prebiehala v rámci načrtnutých tém. Slovenská republika informovala účastníkov o procese implementácie Bolonského procesu, o úlohe Akreditačnej komisie v systéme vzdelávania spolu so systémom zabezpečenia toho, aby zásady smernice boli uplatniteľné v praxi. Model Slovenskej republiky sa ukázal, ako mimoriadne úspešný, vzhľadom na to, že účinne sa zabezpečujú minimálne požiadavky na obsah vzdelávania kladené smernicou a zároveň sa ponechá autonómna právomoc vysokých škôl. Následne členské štáty predstavovali svoje systémy vzdelávania, stav implementácie Bolonského procesu a jeho sprievodných dokumentov. Komisia upozornila členské štáty, že musia oznámiť zásadné zmeny v obsahu vzdelávania, a konkrétne implementácia Bolonského procesu sa považuje za zásadnú zmenu. Niektoré členské štáty označili vo svojich správach možnosť pracovať s ECTS kreditmi, ako zadefinovať minimálne požiadavky na vzdelávanie. ECTS však nemajú všetky členské štáty zapracované do vzdelávacieho systému, preto Komisia tento návrh neoznačila ako najlepší spôsob na zadefinovanie minimálnych požiadaviek na obsah vzdelávania. Dôraz je v súčasnosti kladený na nezávislú inštitúciu (Akreditačné komisie), ktorá hodnotí študijné programy a zabezpečuje kvalitu vzdelávania, tak aby absolventi jednotlivých študijných programov boli vzájomne uznateľné v iných členských štátoch. Aby nebola poškvrnená vzájomná dôvera vo vzdelávacom systéme iného členského štátu a mohla byť uplatniteľná automatické uznávanie.

OPTIMALIZÁCIA AUTOMATICKÉHO UZNÁVANIA
Konzultácia k bodu o praxi počas štúdia farmaceuta
Názory členských štátov sa rôznia v otázke zaradenia odbornej praxe počas štúdia v prípade farmaceuta. Niektoré členské štáty zastupujú názor, že túto otázku by bolo treba nechať na autonómne rozhondutie vysokých škôl, a následne na hodnotenie Akreditačných komisií  jednotlivých členských štátoch. Druhá skupina členských štátov, medzi inými aj Slovenská republika, zastupuje názor, že prax je najlepšie mať zaradená do posledného ročníka, ako ucelený blok na záver štúdia. Dôvody môžu byť nasledovné:
1.	garancia rovnakého princípu praxe vo všetkých členských štátoch. Prax po 1., 2., 3. ročníku je úplne iná po odbornej strane (jej náplň, rozsah možnej práce študenta) oproti „takmer hotového absolventa“, ktorému už chýbajú len štátne záverečné skúšky; 
2.	garancia, že študenti budú môcť v plnom rozsahu chápať všetky činnosti práce v lekárni a poskytovať v plnom rozsahu lekárnickú starostlivosť o pacienta.

Konzultácia k bodu možnosti poskytovať  vzdelávanie v externej formy štúdia.
Členské štáty nepristupovali pozitívne k možnosti študovať študijné programy farmácie a veterinárneho lekárstva externou formou, skonštatovali však, že nie je možné určiť a nariadiť jednu povinnú formu štúdia z dôvodu autonómnych práv vysokých škôl. Niektoré členské štáty nie sú v pozícií určovania minimálneho rozsahu štúdia pre vysoké školy, ani v pozícii určovania formy štúdia.

Konzultácia k obsahu a rozsahu vzdelávania a  k rozsahu kompetencií absolventov
	Z dôvodu časovej tiesne EK vyzvala členské štáty, aby svoje námety poslali do 15. mája písomne. Diskusia ďalej prebiehala o možnosti započítania predchádzajúceho štúdia na inej vysokej škole s podobným zameraním (napríklad  prestup zo študijného programu všeobecného lekára na študijný program farmaceut). Diskusia prebiehala o možnosti započítania takého predchádzajúceho vzdelania. Otázka je, nakoľko je možné automaticky uznať takéto vzdelanie farmaceuta alebo veterinára, keď neabsolvoval študent minimálne požiadavky smernice v celom rozsahu Slovenská republika deklarovala názor, že táto oblasť je výlučne oblasť akademického uznávania a ako taká patrí do výlučnej pôsobnosti vysokých škôl. V konečnom dôsledku vysoké školy zodpovedajú za svojich absolventov, preto zastupujeme názor nezasahovať do tejto oblasti so zbytočnou reguláciou.
	Otázka odznela, že do akej miery si vedia členské štáty predstaviť, že smernica bude definovať výstupy vzdelávania pre farmaceutov a veterinárnych lekárov, a rozsah kompetencií, ktorý bude definovať čo môže absolvent robiť s nadobudnutou kvalifikáciou, aký rozsah odborných činností.

19. 4.2011 – Pracovné rokovanie k povolaniu architekt
Všeobecný úvod, harmonogram činností (zelená kniha a pod.) boli opakovane uskutočnené p. predsedom rokovania Jürgenom Tiedjem. P. Tiedje zdôrazňoval, že nebude nová smernica, nebudú otvárané rôzne problematických záležitosti, len bude modernizovaná odborná príprava sektorových povolaní. 7. novembra sa plánuje konferencia o zelenej knihe a o legislatívnom procese. Európska komisia upozornila účastníkov, že automatické uznávanie je veľmi bohatá a zložitá téma, napriek tomu si za každú cenu tento inštrument chceme ponechať a nechceme meniť súčasný systém. Predstaviteľ komisie uviedol účastníkov do problematiky, oboznámil všetkých účastníkov s výsledkami verejnej diskusie.

Hlavné  otázky k problematike architektov boli:
-	dĺžka štúdia architektonického vzdelávania (niektoré členské štáty požadujú zvýšenie dĺžky štúdia odbornej prípravy, medzi inými aj SR; Veľká Británia sa dôrazne zdržiava od možnosti navýšenia dĺžky štúdia zo 4 rokov na 5.)
-	V súvislosti s predĺžením štúdia je otázna aj praktická časť po štúdiu; Členské štáty sa dožadujú možnosti absolvovať prax na území iného členského štátu a neviazať prax len na domovský členský štát. 
-	Spôsob notifikácie – niektoré členské štáty vo svojich hodnotiacich správach vyhodnotili proces notifikácie, ako veľmi zložitý a neflexibilný. Namietali aj termíny v ktorých sa treba vyjadriť k notifikovaným diplomom.

Diskusia k distribuovanému dotazníku:
VÝCHODISKOVÁ SITUÁCIA
Ako zabezpečujú členské štáty, že študijné programy, ktoré boli odnotifikované, v štádiu zverejnenia boli stále tie isté,  a v súlade so smernicou. Aká je úloha Akreditačnej komisie v procese notifikácie?
Niektoré členské štáty informovali účastníkov rokovania, že otázka akreditácie je oblasť akademická a oblasť vzdelávania, preto nie je možné aby komisia nariaďovala niečo v tejto súvislosti. ČR namietala, že v prípade, ak hovoríme o smernici, hovoríme o prístupe k povolaniu, preto nie je možné zohľadňovať právo členského štátu zamietnuť vysvetlenie ako zabezpečí kvalitu vzdelávania na vysokej škole, ktorá poskytuje študijný program v architektúre.
Ako môžu členské štáty priblížiť proces notifikácie k vysokým školám, aby sa nestala situácia, že študent nastúpi na štúdium, začne sa notifikačný proces a až potom, keď opúšťa školu sa dozvie, či bude môcť využívať benefity automatického uznávania. Komisia vyzvala členské štáty, by navrhli jednoduchší, použiteľnejší a rýchlejší systém notifikácie, aby notifikácie, schválenia a následne zverejnenia škôl a diplomov netrvali roky.

OPTIMALIZÁCIA AUTOMATICKÉHO UZNÁVANIA
Otázka zmeny minimálnej dĺžky štúdia zo 4 rokov na 5 rokov štúdia a zmena skladby vzdelávania architektov z minimálne 4 rokov štúdia + minimálne 2 roky praktickej časti (prax s dohľadom odborného príslušníka povolania. UK si chce zachovať 4 roky štúdia, zdôvodňuje to minimálnou dĺžkou štúdia a nie povinnou dĺžkou štúdia. Španielsko vyjadrilo podporné stanovisko k UK. ČR podporuje 5 ročné štúdium, odvoláva sa na medzinárodné štandardy,  a na skutočnosť, že architektúra nie je len o znalostiach, ale súčasne aj o skúsenostiach, ktoré potrebujú čas. Rokovanie prebiehalo veľmi búrlivo, viaceré členské štáty sa vyjadrili pre alebo proti 5 – ročnému vzdelaniu. Komisia nakoniec dlhú diskusiu uzavrela analýzou argumentov, ktorá bude zverejnená  v Zelenej knihe. 
Ďalšie otázky, ktoré boli prerokúvané boli nasledovné:
-	Zavedenie povinnej praktickej časti ku vzdelávaniu, ako povinná súčasť vzdelávania k voľnému prístupu povolania;
-	Je stále záujem zachovať v smernici článok 47? Článok 47 predstavuje problém Nemeckých Fachhochschule (odborná príprava na Fachhochschule spĺňajú minimálne požiadavky na stanovené v článku 46, ak sú doplnené štvorročným obdobím odbornej praxe, vykonané v NSR a potvrdené osvedčením vydaným profesijným združením).  Ďalej tento článok upravuje možnosť sa považovať za odborníka architektúry po zložení skúšky z architektúry, ktorá je najmenej na univerzitnej úrovni a osoba, ktorá zloží skúšku, musí mať 7 alebo viac rokov odbornej praxe v architektúre, pod dozorom odborníka architekta. 
Európska komisia navrhuje uvedené ustanovenia vyňať zo smernice, a vyzvala členské štáty, aby poslali svoje námietky, ak sú nejaké voči takému riešeniu.
-	Je stále záujem zachovať odsek 1 článku 46 o možnosti študovať študijný program architektúry v externej forme štúdia (6 ročné vzdelávanie), ak minimálne 3 roky štúdia prebiehali v dennej forme. 
Európska  komisia navrhuje vyňať uvedené ustanovenie zo smernice z dôvodu zjednodušenia smernice, vzhľadom na to, že sa jedná o duplicitné ustanovenie k článku 22 smernice.
-	Či pociťujú potrebu členské štáty zmeniť 11 bodov článku 46, a či sa dožadujú ďalšej podrobnejšej úpravy, alebo je súčasná úprava dostatočná?
Členské štát deklarovali, že súčasná úprava je dostatočná, vždy sa dá do minimálnych požiadaviek niečo doplniť, ale vo všeobecnosti je možné povedať, že každá oblasť architektúry je pokrytá 11 bodmi smernice.
-	V správach o skúsenostiach so smernicou sa objavili názory, že niektoré členské štáty by podporovali rozšírenie architektúry o krajinných architektov, architektov vnútorných priestorov a i. Komisia vyzvala členské štáty aby referovali o možnosti zapojiť tieto oblasti architektúry v rámci čiastočného pripustenia k povolaniu; 
-	Zvážiť možnosť pripustenia niektorých dodatočných architektonických povolaní k automatickému uznaniu. Členské štáty deklarovali jasné nie, a neumožniť rozšírenie povolania architekta o ďalšie povolania, ktoré v názve majú architektúru (napr. krajinný architekt a pod.) Súčasne však deklarovali jasné áno pre vytvorenie  spoločných platforiem podľa článku 15.

5.	Odporúčané závery:

Poskytnúť Európskej komisii nasledovné informácie a spolupracovať na zadaniach, ktoré vyplývajú zo smernice 2005/36/ES o uznávaní odborných kvalifikácii.
o	písomnú informáciu, ktoré národné orgány zabezpečujú plnenie smernice, Akreditačné komisie, rôzne komory a pod. spolu s krátkou informáciou o implementácií bolonského procesu s ohľadom na odborné prípravy farmaceutov a veterinárov;
o	písomne zoznam znalostí a zručností s ohľadom na revíziu smernicu, ktoré by členské štáty považovali za podstatné, aby sa zapracovali do znenia smernice. 
o	Komisia v súvislosti s architektúrou nežiadala písomné informácie.
Termín na zaslanie písomných informácií je do 15. mája 2011.
6.	Prinesené materiály:

Prezentácie, ktoré odzneli na stretnutí sú na vyžiadanie k dispozícii v elektronickej forme.   

7.	Prínos ZPC 
Účasť a práca vo workshope dáva historicky prvú možnosť pre „nové“ členské štáty ovplyvniť obsah a rozsah minimálnych požiadaviek na odbornú prípravu v prípade sektorovo regulovaných povolaní. Doteraz skupina novo pristupujúcich  členských štátov mala len povinnosť zapracovať do svojej právnej úpravy buď už dávno platné znenia smernice (pri prístupových rokovaniach), alebo novo prijaté znenia smernice o uznávaní odborných kvalifikácií (rokovania k zneniu smernice prebiehali pred pristúpením SR k EÚ). 

8.  Spôsob zverejnenia výsledkov ZPC, prenos získaných informácií

Správa zo ZPC je zverejnená na www.minedu.sk. Dokumenty sú na vyžiadanie
k dispozícii v elektronickej forme. 

Súhlasím so zverejnením správy na internete.

Správu vypracoval: 	Mgr. Eva Kaczová, riaditeľka SUDV
Dátum: 		26.4. 2011

Správu schválil: 	prof. Ing. Peter Plavčan, CSc., generálny riaditeľ Sekcie vysokých škôl